Аԥсны Ажурналистцәа реидгыла ахантәаҩы Руслан Ҳашыг арадио Sputnik Аԥсны аефир аҿы еиҭеиҳәеит зусура хацнаркыз аидгыла асаит атәы.
Аԥсны Аҳәынҭқарратә ҳазалхратә еилакы ахантәаҩы Гәырам Инаԥшьба арадио Sputnik аефир аҿы еиҭеиҳәеит аилак 2019 шықәсазтәи аусура алҵшәақәа ртәы.
X ашәышықәса иаҵанакуа Бзыԥҭатәи аныхабаа архитектуратә баҟеи изгәылаку аԥсабареи дарбанзаалак доуҳала дахәшәтәуеит, иԥсы инаршьоит. Ара есқьынагьы ицқьоуп, џьара быбыцк каршәны иубом. Уи ибзоуроуп хатәгәаԥхарала ари аҵакыра иахылаԥшуа Бзыԥҭа ақыҭанхаҩы Роман Канџьариа.
Мықә ақыҭа иахьатәи аԥсҭазаашьа дазааҭгылеит ақыҭа ахада Гәырам Ҭарба арадио Sputnik Аԥсны арубрика "Раионк аԥсҭазаараҟынтә" аҿы.
Ишәыдаагалоит атлетика хьанҭазы СССР аспорт зҽаԥсазтәыз азҟаза, акробатиказы азҟазарахь акандидат, ачемпионатқәеи аицлабрақәеи рҟны аԥхьахәтә ҭыԥқәа ирыԥсахахьоу, Калдахәаратәи аинтернати Пицунда ақалақьи атлетика хьанҭеи акробатикеи рзы арҵаҩы Иасон Кьахьба иҭоурых.
Аполитолог Беслан Ҳагба арадио Sputnik аефир аҟны Шьамтәыла аҭыԥ змоу ахҭысқәа рыхҳәаа ҟаҵо, иазгәеиҭеит Урыстәылеи Ҭырқәтәылеи рхадацәа реиҿцәажәарақәа рылҵшәа феида ахьынӡамаз иааиуа амшқәа рзы еилкаахоит ҳәа.
Шьамтәылантәи иааны зҭоурыхтә ԥсадгьыл аҿы инхо Самер Маан иҭоурых еилылкаауан ажурналист Сырма Ашәԥҳа.